MadeinNorwayNow - Blogg om Norsk design - Design - Interiør - Kultur - Fashion - Bunad - Made In Norway Now
Design
Interiør
Arkitektur
Garn
Bunad
Kultur
Fashion
Gadgets
Shops
Teknologi
Mat
Oss
Bunad eller bunadstilbehør til jul?
25.11.2015
Pynt deg i det fineste du har. For mange av oss er det bunad. Og pynt gjerne bunaden din også. Med nytt tilbehør får bunaden din et ekstra løft, og kan du tenke deg en finere gave å legge under treet?
Bunad er mer populært enn noensinne. I en verden som blir stadig mindre og hvor det ikke er enkelt å se på klesstilen om en person er fra Norge, Danmark eller Nederland, er bunaden et plagg som sier noe om hvor du kommer fra og hvem du er. Nettopp dette var utgangspunktet for at bunad ble bunad på 1900-tallet med Hulda Garborg i spissen. Norge trengte en egen identitet, og bunad slik vi kjenner de i dag, bygger på folkedrakttradisjoner.
Bunadspledd – ideen ble til på selveste julaften
Bunadspledd er inspirert av norske bunader. Engesvik fikk ideen til bunadspleddene en julaften for noen år siden da han satt på kjøkkenet. Rundt seg hadde han sin bunadskledde kjæreste og hennes familie. Alle hadde på seg bunader fra Setesdal. Fargene, stripene og detaljene var overveldende, og Engesvik så da at bunader kan oppleves som farger komponert på en overflate. Bunadspleddene er nettopp en forenkling og oversettelse av bunadene til en annen overflate; et bunadspledd.
Linn bunadstøvlett – spesielt for Norsk Flid Husfliden
Linn bunadstøvlett fra Klaveness er en behagelig og elegant bunadstøvlett i skinn. Dagfinn Klaveness bestemte seg for å produsere sko i 1957, og startet i en tid hvor de fleste norske skofabrikker var i ferd med å tape konkurransen fra lavkostland. Kleveland var mannen som ikke ville gi opp. Heldigvis. Linn bunadstøvlett er utviklet eksklusivt for Norsk Flid.
Smykkeskrin til bunadssølvet
Det beste for å ta vare på bunadssølvet er et lufttett smykkeskrin. Dette designet fra Telerosa i Porsgrunn er utviklet spesielt for Norsk Flid. Det er det innvendige skrinet som er lufttett, og det er i tre etasjer for å få plass til et komplett sølvsett. Designerne i Telerosa har Walt Disney som kunde. Så da blir det jo nesten litt Disney-jul med et smykkeskrin til jul!
Tilbehør til bunaden som sølv, pledd, sko, smykkeskrin og bunadsposer er gavene som garantert varer. Og det er jo kanskje det fineste med bunaden – at den varer. Den tas frem og brukes ved de spesielle anledningene år etter år.
Kommentarer (0 stk)
Tweet
Tips en venn
Følg oss på Twitter
Blant julens største klassikere: Pepperkaker!
18.11.2015
Det blir vel sjelden ordentlig jul uten ordentlige pepperkaker. Og det som er så fint, er at pepperkakene får vi jo gjerne lov til å kose oss med en god stund før selve julaften også!
I tillegg til at smaken er en liten juleopplevelse i seg selv, er det jo en utmerket ting å gjøre sammen nå før jul - både å bake og å pynte dem! Vi har funnet fram vår beste oppskrift, en mild og god variant, så da har du ingen unnskyldning for ikke å bake. Husk bare at deigen må stå minst 24 timer i kjøleskapet før den er klar, så planlegg i god tid.
Når det gjelder pynting av pepperkakene er det bare å slippe fantasien løs. Melis i regnbuens farger, nonstop og snøfnugg, seigmenn og sølvkuler – kakene er dine! Gjør du deg ekstra flid kan jo dette bli årets julegave til den som har alt?
I tillegg til oppskriften, finner du alt du måtte trenge til selve bakingen i våre butikker: ulike forkle til liten og stor, kjevler og kakestikkere, bokser til å ha kakene i og litt julepynt og julete for å komme i den rette stemningen! Alt fra norske designere selvfølgelig. Og er du heldig, kan du kanskje få smake på en kake elle to i din nærmeste butikk også!
Lykke til med bakinga og juleforberedelsene, og velkommen innom en av våre butikker!
Kommentarer (4 stk)
Tweet
Tips en venn
Følg oss på Twitter
Julen begynner med forberedelsene
17.11.2015
Hva er en god jul for deg? For oss er det juleforberedelsene. Fra vi pynter butikkene i november til vi ønsker siste etternøler en riktig god jul og allerede begynner å glede oss til neste år.
Snart er det adventstid. Ventetid. Kveldene blir mørkere og vi tenner levende lys, fyrer i peisen og setter i gang med juleforberedelsene. Baking, pynting, husvask og innkjøp. Forberedelsene er med på å bygge opp forventningene til selve jula, en fest for alle sanser – det skal både se, lukte og høres ut som jul. Så gjør gjerne som oss og gjør deg flid med juleforberedelsene.
Til jul skal man ikke spare på godsakene. Vi slår et slag for syv sorter til jul og norsk design. Hva med et linforkle til en ung bakespire fra Unikum laget i Oslo? Eller en fin kjevle og smultringutstikker i tre av Trond Killi fra Otta som holder seg like fin i årevis? Og når baksten skal settes fram, eller du tar en pause fra juleforberedelsene, kan det vel passe bra med en kopp te fra Tetøsene Hilde og Kathrine som har en tesort til enhver anledning.
Vi har mange flere gullkorn fra norske designere i butikkene våre. Har du lyst til å dele god, gammeldags julestemning med oss? Kom innom en av våre 30 butikker over hele landet, eller besøk vår butikk på nett.
Kommentarer (0 stk)
Tweet
Tips en venn
Følg oss på Twitter
Vi snakker god, gammeldags julestemning!
12.11.2015
Det skjer noe i desember. Lydene forandre seg. Sangene er andre enn ellers.  Maten får en egen smak. Ting begynner å glitre litt mer enn før, og merkelige men velkjente lukter fyller husene. Inne i husene. Der hvor folk har begynt å sette seg ned. Hvor de gjør noe så uvanlig som å snakke sammen og lage ting. Med saks og pinner, pensel og papir. Uten mobiltelefon, men ofte med et smil og veldig mye kjærlighet. Og plutselig er det jul. Sånn som julen var, og slik vi vil at julen skal være.
Vi snakker god, gammeldags julestemning. Og for oss begynner den med forberedelsene hjemme. Hjemme, som er butikkene våre. Alle de 30 butikkene som vi har pyntet og forberedt til du kanskje kommer innom oss. Hvis du er like glad i julen som vi er, tipper vi at du vil føle deg hjemme. Og da blir det en god jul for oss også. I år som i fjor. Eller "same procedure as every year", som det heter i den norske juletradisjonen.
Vi gleder oss til å se deg. Velkommen til nettbutikken, eller din nærmeste butikk.
Kommentarer (2 stk)
Tweet
Tips en venn
Følg oss på Twitter
All you knit is love!
25.09.2015
Se filmen All you knit is love:
Strikketøy og sofakos. Eller høstens vakreste eventyr, for veldig veldig mange. Vi er blitt et strikkende folk. Akkurat da vi trodde at strikkekompetansen ville dø ut, slo strikkebølgen for alvor over oss igjen. Noen av oss har vært der lenge. Noen har faktisk alltid vært der. Som Norsk Flid Husfliden. Hver høst fylles butikkene opp med årets garnnyheter, tradisjonsrike strikkeklassikere og nyskapende mønster. Det inviteres til strikkekafeer og både nybegynnere og hardcore strikkeeksperter kommer innom for å få tips og råd.
Strikketøy er favorittplagget og yndlingssyslet som aldri går av moten. Og alle som har strikket noe til noen, vet hvor mye kjærlighet det kan legges i noen nøster garn. Derfor denne lille kjærlighetserklæringen til strikkeglede i høstmørket. Nynn med, strikk takten og husk: All you knit is love!
Det er lett å komme i gang. Begynn med garn, pinner, mønster og gode råd. Spe gjerne på med ting som bidrar til en perfekt strikkehøst. Som puter, pledd og lamper fra Funky Doris. Kanskje et Rørospledd, eller noe fint fra Ment. Og så er det lov til å jukse litt. For det finnes fantastisk mye fint som er ferdigstrikket også. Fanagenseren er allerede en norsk klassiker, og om noen år er kanskje kjolene fra Mette Møller også der. Alt dette og mye mye mer finner du i din nærmeste Norsk Flid Husfliden butikk, eller i vår nettbutikk.
Kommentarer (1 stk)
Tweet
Tips en venn
Følg oss på Twitter
Stor bunadsmesse på Det Norske Teater!
04.09.2015
Tirsdag 8. september er det stor bunadsmesse på Det Norske Teater i Oslo fra klokken 14:00 - 20:00. Her kan du se et stort utvalg av de originale bunadene fra Norsk Flid Husfliden, og møte de som syr dem. Inngangen er gratis - så gå ikke glipp av denne muligheten til å se mange av landets vakreste bunader!
Bunadsyerskene tar mål - og du kan bestille bunaden din direkte om du ønsker det.
Du kan kontakte den bunadspesialisten du ønsker å møte på forhånd, eller bare stikke innom!
Alle er hjertelig velkommen!
Kommentarer (0 stk)
Tweet
Tips en venn
Følg oss på Twitter
Norsk design til alle årstider
03.08.2015
Norsk design beskrives ofte som tidløst. Befriende fritt for detaljer og dekor som ikke har noen funksjon eller tilfører noe til produktet. Når du velger norsk design, velger du noe som står seg over tid og har den samme verdien uavhengig av trender og hva som er moderne akkurat nå. Bunadspledd, Rørospledd og Haustøffelen er like aktuelle året rundt. Strikkeklassikere  som Mariusgenseren og alle de andre kjente og kjære strikkegenserne er like perfekte til en sval sommernatt som en sprengkald vintermorgen. Og kanskje er det ikke så rart, når designerne finner inspirasjon i natur og omgivelser som kan by på fire årstider på en og samme dag.
Bunad + interiør = Bunadspledd! Endelig har bunaden kommet seg over i interiørverden - så vi kan bruke den til hverdags også. Under London design Festival i 2012 lanserte Andreas Engesvik og Mandal Veveri en helt ny produktkategori: bunadspledd! Bunadspleddene er designet ved hjelp av striperapporter fra utvalgte bunader, og kolleksjonen utvides stadig. Du finer et stort utvalg bunadspledd i vår nettbutikk, eller i din lokale butikk.
Haustøffelen, eller filttøffelen som mange kaller den, har historie som går helt tilbake til midten av 1800-tallet på Askelandgarden på Osterøy. Nå har Tova i samarbeid med 6. generasjon Askeland tatt frem denne kulturskatten igjen, eksklusivt for Norsk Flid Husfliden. Kjøp den i nettbutikken eller i din lokale butikk.
De eldste restene man har funnet av et strikket plagg i Norge  stammer sannsynligvis fra 1400-tallet – og trenden er "still going strong"! Det har sjelden vært større interesse for strikking her til lands – og det går i alt fra bikinier til mariusgensere og bunadstilbehør! Se et stort utvalg mønster, bøker, garn og inspirasjon, enten i vår nettbutikk, eller i din lokale butikk!
Kommentarer (0 stk)
Tweet
Tips en venn
Følg oss på Twitter
Designsalg!
01.07.2015
Nå er det designsalg i Norsk Flid Husfliden sine butikker landet rundt! Salget i butikkene er like unikt som butikkene selv – så her er det gode muligheter for å finne noen skatter – til reduserte priser!
På designsalget kan du finne norske designskatter, lokale håndverksprodukter, klassiske Norsk Flid produkter og mye annet spennende til reduserte priser. Og som sagt: Salget er like unikt som butikkene – finn din lokale butikk, eller kjøp på norskflid.no
Kommentarer (0 stk)
Tweet
Tips en venn
Følg oss på Twitter
Norsk design til de spesielle anledningene
02.06.2015
Sesongen for fest og feiring er i gang. 17. mai er vel overstått, og de fleste har rukket å lande etter vårens konfirmasjoner. Nå er det vår- og sommerbryllup som står for tur. Og jubileer. Av ymse slag. Eller rett og slett en fest i anledning sommeren. Det er med andre ord mye som skal markeres og mange det skal gjøres stas på, og da synes vi det er det god ide og tenke norsk design for anledningen.
Norske designere markerer seg sterkt for tiden med produkter som har både har særpreg og den spesielle historien som gjør det til en gave som blir husket.
Hvis du er på jakt etter den spesielle gaveideen, har vi mye flott å vise deg nå. Du kjenner sikkert godt til Rørospledd, men du har neppe sett hvor mye spennende det er å velge i fra tradisjonsrike Røros Tweed akkurat nå.
Ment design har ikke like lange tradisjoner som kollegene på Røros, men følelsen for særnorsk interiørdesign er noe de deler. Det samme kan trygt sies om Wik og Walsøe som allerede er blitt en norsk designklassiker. Den populære alveserien gjør ære på et hvert gave- eller festbord.
Norsk Flid Husfliden har hatt gleden av følge Wik og Walsøe nesten fra begynnelsen, og Ment design er blitt et nytt flott innslag i butikkene våre. Benytt gjerne  anledningen til å besøke nettbutikken vår, eller stikk innom oss i en av våre butikker over hele landet.
Kommentarer (3 stk)
Tweet
Tips en venn
Følg oss på Twitter
Tags: wik & walsøe ment rørospledd gaver
Bunad er bunad. Eller er det egentlig det?
23.04.2015
De fleste har vel fått med seg at det bare er Jarlsberg som er Jarlsberg. Gulost derimot er noe helt annet, og må ikke forveksles med originalen. Sånn er det egentlig med bunad også. For det er ingen ting som kan erstatte den originale bunaden. Sydd for å vare i generasjoner av folk som virkelig kan faget sitt. Og selvfølgelig med det riktige tilbehøret til hver enkelt bunad.
Har du lyst til å gjøre litt ekstra stas på bunaden din i mai? Da er det akkurat det du skal gjøre. Invester i det originale bunadstilbehøret og gi bunaden din det løftet den fortjener. Tilbehøret til din bunad finner du i din lokale butikk. Generelt Bunadstilbehør på nett.
Visste du forresten at vi har utviklet en egen bunadsstøvlett? Den er laget eksklusivt for Norsk Flid Husfliden og du finner den i nettbutikken eller en av butikkene våre. Der finner du også bunadstilbehør og alt du trenger for å oppbevare bunaden din.

Kommentarer (3 stk)
Tweet
Tips en venn
Følg oss på Twitter
Stoler
Oslo
Folkedrakt
Mariusgenser
Design
100% norway
Trondheim
Barneklær
Natur
Keramikk
Kaffe
Tre
Strikkeoppskrifter
Strikking
Gaver
Strikk
Mat
Interiør
Merket for god design
Bergen
Tekstil
100% design
Smykker
Møbel
Særnorske strikkemønster
Lys
Norsk flid
Wallpaper
Strikkemønster
Bunad
Hillestad
Rørospledd
Bunadssøm
Jul
Norsk flid husfliden
Røros tweed
Fashion
Norsk design
Kultur
Shops
17. mai
Arkitektur
Garn
Klær
Porselen
Ull
Pledd
Tur
Mote
Smykkedesign
Forrige side Neste side
Copyright MadeinNorwayNow 2011
Hjem
Rss feed
CMS : Webdesign : BENNETT